[{"text_idx": "#000003", "text": "Maarja Merivoo-Parro: raamatusse jo\u0303udsid ka tekstid, millega ma praegu enam no\u0303us pole"}, {"text_idx": "#000005", "text": "Maarja Merivoo-Parro pani kokku raamatu \"Maarja varia. Raadiopa\u0308evik 2019/2020\", kuhu on koondatud samanimelises Raadio 2 saates ko\u0303lanud tekstid, mis sobravad kultuuris, ajas ja ruumis. Mariliis Mo\u0303ttusele Mu\u0308u\u0308rilehes antud intervjuus avas Merivoo-Parro nii \"Maria varia\" tagamaid kui ka tulevikuplaane."}, {"text_idx": "#000006", "text": "Kuidas sa saate \"Maarja varia\" jaoks teemasid valisid ja kas nende otsimine osutus ka kuidagi keeruliseks? Kas raamatust leiab ka saadetest va\u0308lja ja\u0308a\u0308nud materjali?"}, {"text_idx": "#000009", "text": "Raadiopa\u0308eviku pidamise aasta osutus veidraks u\u0308leminekuajaks. Nu\u0308u\u0308d tekste u\u0308le lugedes imestasin, kui a\u0308sja meil oli see kadunud eilne pa\u0308ev ja kui teistmoodi ko\u0303ik oli. Tru\u0308kki la\u0308ksid ka arvamused, millega ma praegu enam no\u0303us ei ole, kuna otsustasin, et sisu toimetama ega seela\u0308bi iseennast tsenseerima ei hakka."}, {"text_idx": "#000010", "text": "Ajaloolasena olen alati va\u0308ga ta\u0308nulik, kui leian mingit perioodi uurides vo\u0303imaluse piiluda toonase mentaliteedi telgitagustesse. Olgu see raamat siis u\u0308ks neist avatud kaartidega omas ajas kirjutatud ja otsapidi alati sinna ja\u0308a\u0308vatest tekstidest, mis peegeldab nii kirjutajat ennast kui u\u0308hiskonda, milles ta elas."}, {"text_idx": "#000011", "text": "Kui \"Maarja varia\" la\u0308heks eetrisse ta\u0308na, siis mis teemal sa ko\u0303ige rohkem kirjutada tahaksid?"}, {"text_idx": "#000012", "text": "Inimeste suhtumisest maskidesse! Palju on valeha\u0308bi, haiguse kui probleemi va\u0308hendamist ja juttu sellest, et maskiga pole olla nii hea kui ilma. Ta\u0308pselt samad teemad olid u\u0308leval siis, kui kondoomide kasutamist juurutati. Maskid ongi justkui 21. sajandi kondoomid, kuna seovad individuaalse vastutuse rahvatervisega."}, {"text_idx": "#000014", "text": "Talisuplemisest kirjutaks ka! Vanasti oli see u\u0308ksikute kangete veidrus, ta\u0308navu aga rohkem nagu rahvasport. Uuriks, et mida need inimesed veest otsivad ja vo\u0303ib-olla hu\u0308ppaks ise ka proovi pa\u0308rast sisse. Vaat kui hea, et \"Maarja variat\" enam pole!"}, {"text_idx": "#000015", "text": "Mis saateid, raamatuid vo\u0303i podcast'e sa ise uute teadmiste ammutamiseks tarbid?"}, {"text_idx": "#000016", "text": "Tahan pidevalt lugeda asju, mida Eestis ei ole. O\u0303nneks on mul Messengeris u\u0308ks vo\u0303luaken, mille teisele poole ja\u0308a\u0308b raamatupoe Pua\u0308nt tegus naiskond, kes suudab ta\u0308ita ko\u0303ik mu soovid. Hu\u0308ppan aga ja\u0308lle poest la\u0308bi ja haaran oma eritellimuste virnakese kaasa. Praegu ongi mul na\u0308iteks ka\u0308sil nende kaudu hangitud Dylan Triggi o\u0303uduse fenomenoloogia."}, {"text_idx": "#000019", "text": "Jaa! Sel hooajal on plaanis lansseerida kolm uut formaati! Neist esimene on ingliskeelne podcast \"Estonia Explained\", kus heidan valgust na\u0308htustele, mis vo\u0303iksid vajada Eestist huvitunute jaoks konteksti, analu\u0308u\u0308si vo\u0303i historiseerimist. Teine projekt on seotud teadusega ja kolmas keskendub inimeste eluilmale."}, {"text_idx": "#000020", "text": "Ko\u0303iki \"Maarja varia\" tekste saab lugeda ka ERR kultuuriportaalist."}, {"text_idx": "#000021", "text": "Mariliis Mo\u0303ttus: millegi kogemiseks ei pea alati lennukile istuma"}, {"text_idx": "#000022", "text": "Maarja Merivoo-Parro raadiopa\u0308evik vo\u0303tab kokku eriskummalise aasta"}, {"text_idx": "#000023", "text": "Maarja Merivoo-Parro koondas \"Maarja varia\" tekstid kaante vahele"}, {"text_idx": "#000024", "text": "Maarja Merivoo-Parro: digitihniku lageraie u\u0308le otsustavad va\u0308ikesed piraadid"}, {"text_idx": "#000025", "text": "Maarja Merivoo-Parro. Omad loorberid peksavad"}, {"text_idx": "#000027", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000029", "text": "Laura Kalle: teater ei peaks ainult paitama"}, {"text_idx": "#000040", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000048", "text": "Astrid Laupmaa: NFT-kunst ja\u0308a\u0308b Eestis ta\u0308helepanuta"}, {"text_idx": "#000051", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000054", "text": "Edetabel. Aasta parimad albumid 2022"}, {"text_idx": "#000055", "text": "Aasta parimad albumid 2022. Isiklikud edetabelid"}, {"text_idx": "#000056", "text": "U\u0308levaade. Aasta parimad lood 2022"}]